מראמה לבית ג'אן

קשה למדי למצוא את הכניסה לשביל מכיוון ראמה - מאות המטרים הראשונים של השביל פשוט אינם מסומנים. ע"מ להגיע לשביל, יש לפנות לדרך עפר קצת מעל ראמה - בראשית הפיתול בכביש הנראה היטב במפת סימון השבילים. אחרי כמה מאות מטרים - כשמתרחקים ממטעי הזיתים - ניתן להתחיל להבחין בסימון. אין כאן סכנה לטעות - השביל הנ"ל חסום בין בתי הכפר לאזורים שהם פשוט תלולים מדי מכדי להיות שביל.
מחציתו הראשונה של השביל הינה בדרך ג'יפים המכילה עליות תלולות למדי. מחציתו השניה - הינה שביל להולכי רגל בלבד המתפטל על צלע ההר. החיבור בין החלקים הנ"ל מתחיל בפניה חדה מאוד שמאלה (לבאים מכיוון ראמה), מעל הכפר עין אל אסד.
הסימון ממשיך בתוככי בית ג'אן עד מרכז הכפר כמעט, ומשיק לשבילים 2342 ב' ו-2355
קטגוריה:שבילים בגליל העליון